Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,        29.05.2006
Nr. 22/283


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind acordarea de ajutoare financiare familiilor tinere cu venituri reduse din mediul rural pentru racordarea la reţeaua electrică, cu care comisia noastră a fost sesizată în fond cu adresa Biroului Permanent nr. Pl.x. 326 din 18 aprilie 2006.
	PREŞEDINTE,

Mihai Nicolae Tănăsescu

RAPORT

asupra propunerii legislative privind acordarea de ajutoare 
financiare familiilor tinere cu venituri reduse din mediul 
rural pentru racordarea la reţeaua electrică 
Cu adresa nr. Pl.x. 326 din 18 aprilie 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind acordarea de ajutoare financiare familiilor tinere cu venituri reduse din mediul rural pentru racordarea la reţeaua electrică.

La întocmirea raportului s-au avut în vedere avizul Consiliului Legislativ, avizul Comisiei juridice, de disciplină şi imunităţi, avizul Comisiei pentru industrii şi servicii, avizul Consiliului Economic şi Social precum şi punctul de vedere negativ al Guvernului.
Prezentul proiect de Lege are ca obiect de reglementare acordarea de ajutoare financiare nerambursabile din bugetul de stat familiilor tinere, cu venituri reduse, din mediul rural pentru racordarea locuinţelor nou construite la reţeaua electrică de interes public. Dar, prevederile art. 2 din propunerea legislativă au incidenţă cu dispoziţiile art. 111 alin. (1): „În cazul în care o instituţie legislativă implică modificarea prevederilor bugetului de stat sau a bugetului asigurărilor sociale de stat, solicitarea informării este obligatorie.” 
În acelaşi timp, în cuprinsul propunerii legislative se impun o serie de precizări: ce reprezintă „venituri reduse”; vârsta maximă a soţilor sau a uneia dintre soţi care beneficiază de aceste ajutoare; autoritatea abilitată a aproba aceste ajutoare şi modul lor de a fi obţinute precum şi precizări legate de locuinţe nou construite.

Propunerea legislativă face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 20 deputaţi, din totalul de 26 membri ai comisiei.

Raportul comisiei a fost adoptat cu majoritate de voturi. 
Propunerea legislativă a fost respinsă de Senat în şedinţa din data de 12 aprilie 2006.

Propunerea legislativă, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative privind acordarea de ajutoare financiare familiilor tinere cu venituri reduse din mediul rural pentru racordarea la reţeaua electrică, în şedinţa din data de 23 mai 2006, comisia propune respingerea acesteia.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Consilier parlamentar:
Bărdiţă Mariana

